open-index/open-wikipedia-markdown huggingface dataset:
Olympus-ralli 1988

**Olympus-ralli 1988** (viralliselta nimeltään *16. Olympus Rally*) oli rallin maailmanmestaruussarjan kilpailu kaudella 1988. Kilpailu järjestettiin 23.&ndash;26. kesäkuuta 1988 Tacomassa. Kilpailu oli kauden seitsemäs ja erikoiskokeiden yhteispituus oli  (suunniteltu pituus oli ).

## Tulokset

## Lähteet
Aruna Asaf Ali

**Aruna Asaf Ali** (, o.s. **Ganguly** ; 16. heinäkuuta 1909 Kalka, Punjab, Brittiläinen Intia – 29. heinäkuuta 1996 New Delhi, Intia) oli intialainen kouluttaja, poliittinen aktivisti ja kustantaja. Hän oli Intian itsenäisyysliikkeen aktiivinen osallistuja, ja hänet muistetaan laajalti Intian kansallislipun nostamisesta Gowalia Tank -puistossa Bombayssa Quit India -liikkeen aikana vuonna 1942. Itsenäistymisen jälkeen hän pysyi aktiivisena politiikassa, ja hänestä tuli Delhin ensimmäinen pormestari. Hänelle myönnettiin Padma Vibhushan vuonna 1992 ja Bharat Ratna postuumisti vuonna 1997.

## Yksityiselämä
Hindutaustastaan ja perheensä vastustuksesta huolimatta Aruna meni naimisiin 23 vuotta vanhemman muslimilakimiehen Asaf Alin kanssa vuonna 1928. Hän jäi leskeksi 1950-luvulla.

## Lähteet

## Aiheesta muualla
Antti Kaivola

**Toivo Antti Kaivola**  (2. kesäkuuta 1902 Hauho – 13. heinäkuuta 1958 Helsinki) oli suomalainen metsänhoitaja, virkamies ja metsäalan järjestövaikuttaja, joka sai metsäneuvoksen arvonimen.

Kaivolan vanhemmat olivat talollinen Heikki Sefaniaanpoika Kaivola ja emäntä Hilda Maria Paakkala ja puolisot 1927–1953 Anna Kyllikki Puosi ja vuodesta 1954 Meri Merisalo. Kaivola tuli ylioppilaaksi Hämeenlinnan lyseosta 1922 ja valmistui metsänhoitajaksi Helsingin yliopistosta  1927. Hän kävi Keskusmetsäseura Tapion suonkuivauskurssin 1929 ja teki opintomatkoja useisiin eri maihin. Kaivola oli Metsähallituksen palveluksessa Petsamossa vuodesta 1927, metsänhoitaja arviointi- ja insinööriosastolla 1928–1929, Keskusmetsäseura Tapion metsänparannustöiden piirimetsänhoitaja Tampereella 1929–1932, metsänparannustöiden tarkastaja Helsingissä 1932–1951 ja metsänparannusosaston johtaja vuodesta 1952, Antti Tantun jälkeen. Hän oli myös Janakkalan kunnan pika-asutustoimikunnan metsänhoitaja 1940–1941, kansanhuoltoministeriön puu- ja polttoaineosaston apulaisosastopäällikkö 1944 ja hakkuutoimiston päällikkö 1943–1944 sekä Helsingin Polttopuun Hankintajärjestön metsänhoitaja 1945–1948. Metsäneuvoksen arvonimen Kaivola sai 1953.

## Lähteet

## Aiheesta muualla
*
Safari-ralli 1998

**Safari-ralli 1998** (viralliselta nimeltään *46. Safari Rally Kenya*) oli rallin maailmanmestaruussarjan kilpailu kaudella 1998. Kilpailu järjestettiin 28. helmikuuta &ndash; 2. maaliskuuta 1998 Nairobissa. Kilpailu oli kauden kolmas ja sen kokonaispituus oli . Kilpailun voitti Richard Burns, jolle voitto oli ensimmäinen rallin MM-sarjassa.

## Tulokset

## Lähteet
Korsikan ralli 1988

**Korsikan ralli 1988** (viralliselta nimeltään *32. Tour de Corse - Rallye de France*) oli rallin maailmanmestaruussarjan kilpailu kaudella 1988. Kilpailu järjestettiin 3.&ndash;6. toukokuuta 1988 Ajacciossa. Kilpailu oli kauden viides ja erikoiskokeiden yhteispituus oli . 

Kilpailun voitti Didier Auriol, jolle voitto oli ensimmäinen rallin MM-sarjassa.
Fordille edellinen MM-rallin voitto oli vuonna 1981. Kilpailu oli aiemmilta vuosilta tunnettu aikasakoista, mutta vuodelle siirtymien nopeudet olivat alemmat vaikka aikarajat pysyivät tiukkoina.

## Tulokset

## Lähteet
Kaunokuusama

**Kaunokuusama** (*Lonicera* × *bella* 'Zabelii') on kuusamien sukuun kuuluvan risteymälajin sirokuusaman lajike. Se on pensas, joka on tunnettu Pohjois-Karjalassa kauan. Sen kasvutapa on varsin suora. Korkeus on 2–3 metriä ja sen kestävyys on hyvä. Sopiva kasvupaikka on aurinkoinen tai puolivarjoinen, ja maaperän on hyvä olla kosteutta pidättävä. Vanhat pensaat usein ränsistyvät, jolloin niitä on syytä leikata. Kukinta-aika on kesäkuussa, ja kukat ovat tummanpunaiset. Kukinta on erittäin runsasta. Pensas tekee pieniä marjoja, jotka ovat myrkyllisiä. Kaunokuusaman marjat ovat punaisia ja lehdet ovat tummanvihreitä ja karvamaisia. Pensas on muodoltaan leveä. Harvennusleikkauksia tehdään säännöllisin väliajoin. Kaunokuusamaa lisätään joko pistokkaista tai siemenistä. Kasvi menestyy vyöhykkeillä I–VI.

## Lähteet
Moss Avis

**Moss Avis** on norjalainen vuonna 1876 perustettu paikallislehti, jonka kotikunta on Moss. Se ilmestyy kolmesti viikossa ja kuuluu Amedia-konserniin. Lehti on ollut tabloid-kokoinen vuodesta 1989.
## Lähteet

## Aiheesta muualla
* Lehden verkkosivut
Bhagyashree

**Bhagyashree Dasani** (, o.s. **Patwardhan**, ; s. 23. helmikuuta 1969 Sangli, Maharashtra, Intia), yleensä vain **Bhagyashree**, on intialainen näyttelijä. Hän  näytteleehindinkielisissä elokuvissa ja televisiossa. Hän sai ensimmäsiestä elokuvastaan *[[Maine Pyar Kiya]]* parhaan naistulokkaan Filmfare Awards -palkinnon.

## Filmografia

## Lähteet

## Aiheesta muualla

* 
*
Monte Carlo -ralli 2023

**Monte Carlo -ralli 2023** (virallisesti **91<sup>e</sup> Rallye Automobile Monte-Carlo 2023**) oli rallin maailmanmestaruussarjan kilpailu kaudella 2023. Kilpailu järjestettiin 19.&ndash;22. tammikuuta 2023 Monacossa.

Kilpailuun kuului 18 erikoiskoetta, joiden pituus on . Siirtymiä oli yhteensä .

## Tapahtumat
Sébastien Ogier nousi kilpailun johtoon sen alussa ja oli perjantain jälkeen 30 sekunnin johdossa. Kalle Rovanperä kutisti eron 16 sekuntiin ennen sunnuntain päätöstä, mutta Ogier piti johtoaseman loppuun asti. Rovanperä voitti Power Stage -erikoiskokeen ja keräsi täydet lisäpisteet. Elfyn Evans kärsi perjantaina rengasrikon, jonka myötä hän menetti 40 sekuntia. Takamoto Katsutan auton takajousitus vaurioitui viimeisellä erikoiskokeella. Pierre-Louis Loubet törmäsi siltakaiteeseen lauantaina ja perjantaina menetti aikaa ohjaustehostimen ongelman vuoksi.

Kilpailun lopussa Nikolai Grjazin oli alustavasti WRC2-luokan voittaja, mutta sai jälkikäteen viiden sekunnin aikasakon, koska oli leikannut mutkasta 13,2 kilometrin kohdalla erikoiskokeella 14 lauantaina. Aikasakon johdosta Grjazin putosi luokan toiseksi ja Yohan Rossel nousi WRC2-luokan voittajaksi 0,5 sekunnin erolla.

## Kilpailijat

Kilpailuun ilmoittautui yhteensä 75 autokuntaa.

## Erikoiskokeet
Kilpailun aikataulu ja erikoiskokeiden voittajat:

## Tulokset

; Huomioita

### Power Stage -sijoitukset

## Lähteet

## Aiheesta muualla
* https://yle.fi/a/74-20013619/64-3-134134
Lännenjasmike

**Loistojasmike** eli **lännenjasmike** (*Philadelphus lewisii*) on jasmikkeiden sukuun kuuluva pensaslaji. Se kasvaa kahdesta kolmeen metriä korkeaksi. Sopiva kasvupaikka on aurinkoinen tai puolivarjoinen. Kasvi viihtyy runsasmultaisessa ja ravinteikkaassa maassa ja menestyy myös hiekka- tai savipitoisessa maassa. Loistojasmiketta voidaan istuttaa paitsi yksittäin, myös ryhmiin tai aidanteisiin. Sopiva istutusväli on puolitoista metriä, paitsi aidanteissa se on yksi metri. Pensas kukkii kesäkuussa ja kukat ovat valkoisia ja tuoksuvia. Kasvi menestyy vyöhykkeillä I–VI. Leikkaus on tehtävä joko kevättalvella tai kukinnan jälkeen. Yleinen lajike on Tähtisilmä, joka on tuuheakasvuinen.

## Lähteet

## Aiheesta muualla
* Laji.fi: Lännenjasmike (''Philadelphus lewisii'')
* UniProt: Taxonomy – ''Philadelphus lewisii''
Todd Field

**William Todd Field** (s. 24. helmikuuta 1964 Pomona, Kalifornia, Yhdysvallat) on yhdysvaltalainen elokuvaohjaaja, -käsikirjoittaja ja -tuottaja sekä näyttelijä.

## Elämä

Field oli jazzmuusikko, kunnes hän päätti ryhtyä näyttelijäksi. Hän on suorittanut maisterintutkinnon (*Master of Fine Arts*) American Film Institutessa.

## Filmografia elokuvantekijänä

## Filmografia näyttelijänä

### Elokuvat

### Televisiosarjat

## Palkinnot ja ehdokkuudet

### [[Oscar-palkinto|Oscar-palkinnot]]

### [[Bafta-palkinto|Bafta-palkinnot]]

## Lähteet

## Aiheesta muualla

* 
*
Ōitan roomalaiskatolinen hiippakunta

**Ōitan roomalaiskatolinen hiippakunta** on katoliseen kirkkoon kuuluva japanilainen hiippakunta, joka toimii Japanissa Miyazakin ja Ōitan prefektuurien alueilla. Hiippakunnan keskus on Ōita. Hiippakunta kuuluu Nagasakin arkkihiippakunnan kirkkoprovinssiin.

## Historia
27. maaliskuuta 1927 erotettiin Fukuokan hiippakunnasta erilliseksi Miyazakin missio sui iuris. 28. tammikuuta 1935 se korotettiin Miyazakin apostoliseksi prefektuuriksi ja 22. joulukuuta 1961 siitä tuli Ōitan hiippakunta.

## Lähteet

## Aiheesta muualla
* Hiippakunnan kotisivut
Osakan roomalaiskatolinen arkkihiippakunta

**Osakan roomalaiskatolinen arkkihiippakunta** on katoliseen kirkkoon kuuluva japanilainen arkkihiippakunta, joka toimii Japanissa Osakan, Hyōgon ja Wakayaman prefektuurien alueilla. Arkkihiippakunnan keskus on Osaka.

Arkkihiippakunnan kanssa samaan kirkkoprovinssiin kuuluvat Hiroshiman hiippakunta, Kioton hiippakunta, Nagoyan hiippakunta sekä Takamatsun hiippakunta.

## Historia
20. maaliskuuta 1888 Etelä-Japanin apostolisesta vikariaatista erotettiin itsenäiseksi Keski-Japanin apostolinen vikariaatti. 15. kesäkuuta 1891 vikariaatti korotettiin Osakan hiippakunnaksi. 27. tammikuuta 1904 hiippakunnasta erotettiin itsenäiseksi Shikokun apostolinen prefektuuri. 4. toukokuuta 1923 hiippakunnasta erotettiin itsenäiseksi Hiroshiman apostolinen vikariaatti ja 17. kesäkuuta 1937 perustettiin myös Kioton apostolinen prefektuuri. 24. kesäkuuta 1969 hiippakunta korotettiin Osakan arkkihiippakunnaksi.

## Lähteet

## Aiheesta muualla
* Arkkihiippakunnan kotisivut
Roy Chiao

**Roy Chiao** (; 16. maaliskuuta 1927 Shanghai, Kiina – 15. huhtikuuta 1999 Seattle, Washington, Yhdysvallat) oli hongkongilainen näyttelijä. Hän näytteli enimmäkseen hongkongilaisissa elokuvissa, mutta hänellä oli sivurooleja myös yhdysvaltalaisissa elokuvissa, joista tunnetuimpia ovat *[[Indiana Jones ja tuomion temppeli]]* sekä *[[Bloodsport – viimeiseen asti]]*.

## Elämä

Chiao palveli Yhdysvaltain maavoimissa Korean sodan aikana. Uskonnoltaan hän oli kristitty.

## Filmografia

## Lähteet

## Aiheesta muualla

* 
*
Emätinkouristus

**Emätinkouristus** tai **vaginismi** on tahdosta riippumaton emättimen lihaskouristus, joka vaikeuttaa haluttua emättimeen työntymistä (penetraatiota) ja johon voi liittyä paniikkioireita.

Emätinkouristuksen syitä voivat olla mm. kielteiset psykoseksuaaliset ja lääketieteelliset kokemukset (ml. lapsuuden väkivalta); tunteet, kuten pelko, inho, häpeä, viha ja ahdistuneisuus; seksuaalisuuden kieltäminen ja välttämiskäyttäytyminen; lantionpohjan jännitys; ja kielteiset moraalikäsitykset, asenteet ja arvot (esim. vanhoillinen uskonnollisuus). Tilaan liittyy usein myös muu ahdistuneisuushäiriö tai masennus. Kouristus voi aiheuttaa yhdyntäkipua ja lisää kielteisiä kokemuksia ja tunteita eli vaikeutua kehämäisesti ilman hoitoa.

Anamneesi ja tilanteen sallima gynekologinen status riittävät yleensä vaginismin vahvistamiseksi. Poissuljettavia emätinkouristusta mahdollisesti muistuttavia tiloja ovat esim. alueen tulehdukset, endometrioosi, arvet, kireä immenkalvo, emättimen ahtauma, emättimen aplasia ja sukuelinten silvonta. 

Hoito perustuu seksuaalineuvontaan ja -terapiaan, psykoterapiaan (ml. traumaterapia) ja fysioterapiaan. Tärkeintä on turvallisuuden ja kehon hyväksynnän tunteen vahvistaminen ja asteittainen penetraatiolle altistaminen (sormin tai laajennuspuikoilla, yksin tai turvallisen ja hyväksyvän kumppanin tukemana). Esimerkiksi oman genitaalialueen tutkiminen peilin avulla voi lisätä alueen ymmärrystä ja hyväksyntää. Myös mindfulness voi olla hyödyllistä hoidon lisänä.

## Lähteet
### Viitteet
Hiroshiman roomalaiskatolinen hiippakunta

**Hiroshiman roomalaiskatolinen hiippakunta** on katoliseen kirkkoon kuuluva japanilainen hiippakunta, joka toimii Japanissa Tottorin, Shimanen, Okayaman, Hiroshiman ja Yamaguchin prefektuurien alueilla. Hiippakunnan keskus on Hiroshima. Hiippakunta kuuluu Osakan arkkihiippakunnan kirkkoprovinssiin.

## Historia
4. toukokuuta 1923 erotettiin Osakan hiippakunnasta Hiroshiman apostolinen vikariaatti. 30. kesäkuuta 1959 vikariaatti korotettiin Hiroshiman hiippakunnaksi.

## Lähteet

## Aiheesta muualla
* Hiippakunnan kotisivut
Margaret Lee

**Margaret Lee** (alk. **Margaret Gwendolyn Box**; s. 4. elokuuta 1943, Wolverhampton – 24. huhtikuuta 2024) oli englantilainen näyttelijä. Hän näytteli useissa italialaisissa elokuvissa.

## Filmografia

## Lähteet

## Aiheesta muualla

* 
*
Jakiv Stepovyi

**Jakiv Stepanovytš Stepovyi** (, oikea sukunimi **Jakymenko**, ; 20. lokakuuta 1883 Pisky, Harkova – 4. marraskuuta 1921 Kiova) oli ukrainalainen säveltäjä, opettaja ja musiikkikriitikko. Hänen veljensä oli Fedir Jakymenko.

Stepovyi liittyi 1895 Pietarin hovikuoroon ja opiskeli Pietarin konservatoriossa 1902–1909 opettajinaan Nikolai Rimski-Korsakov ja Anatoli Ljadov. Hän opetti vuodesta 1917 ja toimi vuodesta 1919 Muzytšnan draamateatterin ja valtion lauluyhtyeen johtajana. Hän kuoli lavantautiin Kiovassa, ja hänet on haudattu Baikoven hautausmaalle.

Stepovyilla oli suuri merkitys ukrainalaisen musiikkikoulukunnan perustamisessa, ja häntä pidetään yhtenä ukrainalaisen musiikin merkkihenkilöistä esimerkiksi Kyrylo Stetsenkon ohella. Hänen sävellystuotantoonsa kuuluu sävellyksiä merkittävien ukrainalaisten runoilijoiden teksteihin, instrumentaalisävellyksiä, kansanlauluihin perustuvia orkesterisarjoja, kuorosovituksia ukrainalaisista kansanlauluista, lauluja lapsille sekä kesken jäänyt ooppera, joka perustuu Taras Ševtšenkon teokseen *Nevolnyk* ('Orja').

## Lähteet

## Aiheesta muualla
Baikoven hautausmaa

**Baikoven hautausmaa** on 1833 perustettu historiallinen hautausmaa Kiovan Holosijivin piirissä. Sinne on haudattu tunnettuja ukrainalaisia, esimerkiksi Myh'ailo Hruševskyi, Lesja Ukrajinka, Volodymyr Štšerbytskyi ja Valeri Lobanovskyi. Hautausmaa on saanut nimensä lähellä olevasta Baikovon kartanosta.

Neuvosto-Ukrainan aikana hautausmaalle haudattiin ukrainalaista älymystöä, ja hautakivet ovat usein monumentaalitaideteoksia. Hautausmaa on Kiovan hautausmaista edelleen arvostetuin. Siellä on 1884–1889 rakennettu Ylösnousemuksen kirkko. Alueen länsiosassa on 1975 rakennettu modernin tyylin mukainen krematorio.

## Lähteet

## Aiheesta muualla
Kongonkeltis

**Kongonkeltis** (*Celtis mildbraedii*) on hamppukasvien (Cannabaceae) heimoon, keltisten (*Celtis*) sukuun kuuluva kasvilaji. Se on aina- tai kausivihanta pensas tai puu, joka voi kasvaa 3–55 metriä korkeaksi. Runko on suurimmaksi osaksi oksaton ja voi olla halkaisijaltaan 30–100 cm.

Kongonkeltis kasvaa osittain kausivihannissa sademetsissä sekä alanko- ja vuortenalusmetsissä 200–1&nbsp;600 metrin korkeudella merenpinnasta. Lajia tavataan Saharan eteläpuoleisessa Afrikassa. Sen levinneisyysalue ulottuu pohjoisessa Sierra Leonesta Ugandaan sekä Keniaan ja etelässä Angolaan, Mosambikiin ja Madagaskarille. Laajan levinneisyysalueensa myötä kongonkeltis luokitellaan elinvoimaiseksi (LC) lajiksi, vaikka joillakin alueilla se voi olla paikallisesti uhanalainen.

Kongonkeltiksen kaarnassa ja lehdissä on rauhoittavasti vaikuttavia aineita, ja lajia käytetään paikallisessa lääkinnässä. Sen lisäksi kongonkeltiksestä saadaan hyvälaatuista puutavaraa, ja sitä hakataan yleisesti luonnosta sekä myydään muualle maailmaan.

## Lähteet
* Useful Tropical Plants: ''Celtis mildbraedii'' 
### Viitteet

## Aiheesta muualla
* Laji.fi: Kongonkeltis (''Celtis mildbraedii'')
* JSTOR Global Plants: ''Celtis mildbraedii'' 
* Global Biodiversity Information Facility (GBIF): ''Celtis mildbraedii''
Edwige Fenech

**Edwige Fenech** (s. 24. joulukuuta 1948, Bône, Ranskan Algeria) on ranskalais-italialainen näyttelijä.

## Filmografia

## Aiheesta muualla

* 
*
Michelle Creber

**Michelle Nicole Creber** on kanadalainen laulaja ja näyttelijä. Hänellä on Apple Bloomin rooli televisiosarjassa *[[My Little Pony: Ystävyyden taikaa]]*.

## Lähteet
Veera Sylvius

**Veera Sylvius** (s. 1974 Turku) on suomalainen pääomasijoittaja, kirjailija ja entinen yrittäjä. Aiemmin hän työskennellyt avaruusalalla. Koulutukseltaan hän on filosofian maisteri ja MBA.

## Ura
Helsingin yliopistolta teoreettisesta fysiikasta maisteriksi valmistunut Sylvius kiinnostui opiskelujensa aikana avaruusfysiikasta. Hän teki aiheesta vuoden kestäneen Space Systems Finland -pestinsä aikana gradun. Graduunsa hän teki matemaattisen mallin Maata kiertäneen kaukokartoitussatelliitin spektri­datan analysointiin. Opiskeluaikanaan hän toimi myös ainejärjestönsä Limes ry:n puheenjohtajana.

Uransa hän aloitti Ericssonin verkonhallintajärjestelmien asiantuntijana. Vuonna 2005 hän palasi Space System Finlandiin, ja työskenteli siellä muun muassa kaukokartoitussateliittien ohjelmistokehityksessä, ja projektipäällikkönä ja myyntipäällikkönä. Töiden ohella Sylvius valmistui MBA:ksi Aalto EE:stä. 

Vuonna 2010 Sylvius nimitettiin Space Systems Finlandin toimitusjohtajaksi. Hän ja kaksi johtoryhmän jäsentä tekivät yhtiöstä ostotarjouksen ja kaupat alkuvuonna 2011. 

Yhtiön liikevaihto kasvoi noin 20 prosenttia vuosittain ja vuoteen 2016 mennessä maanpäällisen teollisuuden osuus liikevaihdosta oli noin puolet. Sen projektit liittyivät mm. lääketieteen laitteisiin, diagnostiikaan ja koneteollisuuden turvajärjestelmiin. 

Suunnittelutoimisto RD Velho osti Space Systems Finlandin loppuvuonna 2019. RD Velho oli älykkäiden koneiden, laitteiden ja digitaalisten ratkaisujen suunnittelija. Fuusioituaan SSF:n itseensä se jatkoi toimintaa Huld Oy -nimellä. Sylvius toimi Huldin varatoimitusjohtajana kaksi vuotta. Huld myytiin Goforelle kesällä 2025. Kaupassa merkittävänä ajurina oli avaruus- ja puolustussektorin osaaminen.  

Syksyllä 2021 Sylvius perusti kumppaneineen pääomasijoitusyhtiö Voland Partners Oy:n. Kasvurahasto sijoittaa suomalaisiin teknologiayrityksiin. 

Sylvius on opiskellut luovaa kirjoittamista Kriittisessä korkeakoulussa (2023–2025) ja julkaissut kaksi kaunokirjallista teosta. Romaani Katoaminen oli Tiiliskivi-palkintoehdokkaana vuonna 2024. Sylvius on duathlonin suomenmestari vuodelta 2018.

## Julkaisut
*On todellakin kuljettava kuusikon läpi, Enostone, 2023
*Katoaminen, Enostone, 2024
*Viisi runoa armosta. Parnasso 6-7/2024

## Yksityiselämä
Sylviuksella on kaksi lasta. Sylviuksen äiti on kirjailija ja lääketieteen tohtori Anneli Vainio ja isä lääketieteen tohtori, professori emeritus Harri Vainio.  

## Lähteet
Timanttiliiga 2017

**Vuoden 2017 [[Timanttiliiga]]** oli neljäntoista yleisurheilukilpailun sarja.

## Osakilpailut 2017

Lähde

## Lähteet

## Aiheesta muualla
* Viralliset kotisivut
Sohvola

**Sohvola** () on entinen kylä Venäjällä Leningradin alueen Seuloskoin piirin Lieskulan maalaiskunnassa.

## Väestö

ImageSize = width:330 height:300
PlotArea = left:30 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:214
ScaleMajor = unit:year increment:50 start:0 gridcolor:gray1
PlotData =
  bar:1838 color:gray1 width:1 
   from:0 till:51 width:15  text:51 textcolor:red fontsize:8px
  bar:1857 color:gray1 width:1 
   from:0 till:74 width:15  text:74 textcolor:red fontsize:8px
  bar:1862 color:gray1 width:1 
   from:0 till:136 width:15  text:135 textcolor:red fontsize:8px
  bar:1882 color:gray1 width:1 
   from:0 till:120 width:15  text:120 textcolor:red fontsize:8px
  bar:1896 color:gray1 width:1 
   from:0 till:142 width:15  text:142 textcolor:red fontsize:8px
  bar:1926 color:gray1 width:1 
   from:0 till:214 width:15 text:214 textcolor:red fontsize:8px
  bar:1939 color:gray1 width:1 
   from:0 till:183 width:15 text:183 textcolor:red fontsize:8px


## Merkittäviä asukkaita

* Ontropo Melnikov (1834 — 1915) —  inkeriläinen runonlaulaja
* Tarja Korpuna (1835 — ?) — inkeriläinen runonlaulaja
* Lukerya Melnikova (1857 — ?) — inkeriläinen runonlaulaja

## Lähteet
Kaarle Emanuel I

**Kaarle Emanuel I** (, myös **Emanuel Suuri**; 12. tammikuuta 1562 – 26. heinäkuuta 1630) oli Savoijin herttua vuodesta 1580. Hän sai mainetta Savoijin valtaa ja asemaa vahvistaneena valtiomiehenä ja soturina.

## Elämä ja ura
Kaarle Emanuel tuli isänsä Emanuel Filibertin seuraajaksi vuonna 1580. Hän jatkoi isänsä politiikkaa, jossa hän hyödynsi Ranskan ja Espanjan kilpailua laajentaakseen valtakuntaansa. Hänen kolme tärkeintä tavoitettaan olivat Geneven, Saluzzon ja Monferraton valloittaminen. Saluzzon hän onnistui valloittamaan Ranskalta vuonna 1588. Hän sekaantui Ranskan uskonsotiin ja taisteli myös Bernin ja muiden sveitsiläisten kantonien kanssa, ja Ranskan Henrik III:n murhan jälkeen vuonna 1580 hän pyrki Ranskan valtaistuimelle. Vuonna 1590 hän lähetti sotajoukon Provenceen katolisen liigan puolesta, mutta vuoden 1593 rauha, jossa Henrik Navarralainen tunnustettiin Ranskan kuninkaaksi, päätti hänen pyrkimyksensä. 

Ranskan ja Espanjan välisessä sodassa Kaarle asettui jälkimmäisen puolelle vaihtelevalla menestyksellä. Lyonin rauhassa vuonna 1601 hän luopui lopulta kaikista Rhônejoen takaisista alueista, mutta Savoijin Saluzzon hallinta vahvistettiin sopimuksessa. Sitten hän suunnitteli uutta yritystä Geneveä vastaan, mutta hänen yrityksensä valloittaa kaupunki Espanjan avulla vuonna 1602 epäonnistui täydellisesti. Bruzolon sopimuksessa huhtikuussa 1610 Kaarle Emanuel liittoutui ranskalaisten kanssa Espanjan ja Itävallan Habsburgeja vastaan vastineeksi luvasta valloittaa Lombardia. Vaikka Henrik IV:n salamurha keskeytti tämän liiton, Kaarle Emanuel valtasi Mantovan herttuakunnalle vuodesta 1536 kuuluneen Monferraton herttuakunnan espanjalaisilta vuonna 1613 (Mantovan perimyssota (1613–1617)). Espanjalaiset tunkeutuivat herttuakuntaan Lombardian puolelta, ja vaikka Kaarle Emanuel kärsi useita tappioita, hän saavutti joitakin voittoja, mutta vuonna 1618 hän joutui luopumaan Monferratosta. 

Kolmikymmenvuotisessa sodassa Kaarle Emanuel tavoitteli saksalais-roomalaisen keisarikunnan kruunua vuonna 1619 mutta ilman menestystä. Vuonna 1628 hän oli liittoutunut Espanjan kanssa sodassa Ranskaa vastaan. Ranskalaiset hyökkäsivät herttuakuntaan ja valtasivat sen, eikä Espanja tullut apuun. Kaarle Emanuel taisteli epätoivoisesti mutta sairastui Saviglianossa ja kuoli vuonna 1630.

Hänen seuraajakseen tuli hänen ja Espanjan infanta, prinsessa Catalina Micaelan (1567–1597) poika Viktor Amedeus I. Puoliso Catalina Micaela oli Espanjan kuningas Filip II:n ja hänen kolmannen vaimonsa Elisabet Valois'n (1546–1568) nuorempi tytär.

## Lähteet

## Aiheesta muualla
Tiosalisyylihappo

**Tiosalisyylihappo** (C7H6SO2) on karboksyylihappoihin ja tioleihin kuuluva orgaaninen yhdiste. Yhdistettä voidaan käyttää muun muassa muiden yhdisteiden valmistukseen.

## Ominaisuudet, valmistus ja käyttö
Huoneenlämpötilassa tiosalisyylihappo on vaaleankeltaista kiteistä ainetta, jonka haju on epämiellyttävä. Yhdiste liukenee vain niukasti veteen ja paremmin orgaanisiin liuottimiin, esimerkiksi etanoliin ja etikkahappoon. Aine hapettuu helposti ditiosalisyylihapoksi.
:

Tiosalisyylihappoa voidaan valmistaa 2-klooribentsoehapon ja alkalimetallisulfidien reaktiolla, jota katalysoi kuparisulfaatti, tai antraniilihaposta muodostetun diatsoniumsuolan ja alkalimetallisulfidien reaktiolla.

Tiosalisyylihappoa voidaan käyttää korroosionestoaineena ja bakteerien ja sienien kasvua estävänä aineena. Siitä valmistetaan lääketeollisuuden tuotteita, kuten tiomersaalia, tioindigoa ja muita väriaineita. Tiosalisyylihappoa käytetään myös analyyttisenä reagenssina raudan toteamiseen ja valokuvauskemikaalina.

## Lähteet
Olivia Hussey

**Olivia Hussey** (o.s. *Osuna*) (17. huhtikuuta 1951 Buenos Aires, Argentiina – 27. joulukuuta 2024) oli englantilainen näyttelijä.

## Elämä ja ura
Huessey syntyi Buenos Airesissa. Hän oli argentiinalaisen oopperalaulaja Andrés Osunan ja englantilaisen Joy Osunan ensimmäisen lapsi. Hän sai katolisen kasvatuksen. Hän muutti Lontooseen 8-vuotiaana. Perje muutti Lontooseen, kun Olivia oli seitsemänvuotias.

Hussey teki 15-vuotiaana ensiesiintymisensä West Endillä näytelmässä *The Prime of Miss Jean Brodie*. Hänet löydettiin sieltä italialaisen Franco Zeffirellin ohjaamaan *[[Romeo ja Julia (vuoden 1968 elokuva)|Romeoon ja Juliaan]]*. Elokuvasta tuli suosittu, ja sen pääosapari Juliaa näytellyt Hussey ja Romeota näytellyt Leonard Whiting tekivät siinä läpimurtonsa. Kumpikin heistä sai 1969 Golden Globen parhaina uusina näyttelijöinä. 

*Romeossa ja Juliassa* oli jo aikanaan kohua herättänyt Husseyn ja Whitingin alastonkohtaus. Hussey ja Whiting nostivat siitä 2018 oikeusjutun, jossa he syyttivät Paramountia seksuaalisesta hyväksikäytöstä ja alastonkuvien levittämisestä. Hussey kertoi, ettei ollut koskaan hyväksynyt alastomuutta, mutta oli kokenut kuvauksissa, ettei voisi kieltäytyä. Hussey ja Whiting hakivat yli 500 miljoonan dollarin vahingonkorvauksia, mutta tuomari hylkäsi jutun 2023 eikä pitänyt alastonkohtausta seksuaalisesti liiallisen vihjailevana.

Husseyllä oli pääroolit elokuvissa *[[All the Right Noises]]* ja *[[Kosto Mafialle]]*. Sitten hän teki kauhuelokuvan *[[Musta joulu (vuoden 1974 elokuva)|Musta joulu]]* (1974), jota pidetään slasher-elokuvien edeltäjänä. Hussey sai mainetta ”huutokuningattarena” näyteltyään myös televisioelokuvassa *[[Psyko IV]]*, jossa hänellä oli Norman Batesin äidin rooli.

Hussey palasi Zeffirellin ohjaukseen minisarjassa *[[Jeesus Nasaretilainen (televisiosarja)|Jeesus Nasaretilainen]]* (1977), missä hän näytteli Neitsyt Mariaa. Vuonna 1978 hän näytteli elokuvassa *[[Kuolema Niilillä]]*. Vuonna 2003 hän näytteli Äiti Teresaa elokuvassa *[[Mother Teresa of Calcutta]]*.

Husseystä tuli viimeisinä vuosinaan myös ääninäyttelijä, ja hän esiintyi monissa videopeleissä. Hänen pelejään ovat muun muassa *[[Star Wars: Rogue Squadron]]* ja  *[[Star Wars: The Old Republic]]*.

## Yksityiselämä
Hussey meni naimisiin Dean Paul Martinin kanssa vuonna 1971. He saivat pojan vuonna 1973. He erosivat vuonna 1978, mutta pysyivät ystävinä. Martin kuoli vuonna 1987 lento-onnettomuudessa.

Vuosina 1980–1989 Hussey oli naimisissa japanilaisen laulajan Akira Fusen kanssa. Heillä on yksi poika, Maximilian Hussey Fuse (s. 1983).

Husseyllä diagnosoitiin rintasyöpä vuonna 2008, jonka takia hänen molemmat rintansa poistettiin. Syöpä uusiutui vuonna 2018.

Hussey kuoli 73-vuotiaana 27. joulukuuta 2024.

## Lähteet
Halldóra Mogensen

**Halldóra Mogensen** (s. 11. heinäkuuta 1979) on islantilainen piraattipuolueen poliitikko, joka on toiminut kansanedustajana Alþingissä vuodesta 2016 lähtien. Vuosina 2017–2018 hän toimi puolueensa puheenjohtajana.

Halldóra syntyi Reykjavíkissä. Hän opiskeli muotisuunnittelua Scuola Lorenzo de’ Medicissä Firenzessä ja Islannin taidekorkeakoulussa, minkä jälkeen hän työskenteli matkailualalla. Vuoden 2016 parlamenttivaaleissa hänet valittiin Alþingiin Reykjavíkurkjördæmi norður -vaalipiiristä. Vuosina 2017–2018 hän toimi piraattipuolueen puheenjohtajana, ja vuosina 2019–2020 ja 2021–2023 hän toimi piraattipuolueen parlamenttiryhmän puheenjohtajana. Vuosina 2017–2019 hän toimi Alþingin hyvinvointivaliokunnan puheenjohtajana.

## Lähteet
Kristrún Frostadóttir

**Kristrún Mjöll Frostadóttir** (s. 12. toukokuuta 1988) on islantilainen sosiaalidemokraattisen liiton poliitikko, joka valittiin Alþingiin vuoden 2021 parlamenttivaaleissa. Vuodesta 2022 lähtien hän on toiminut puolueensa puheenjohtajana. Hän on ollut Islannin pääministeri 21. joulukuuta 2024 lähtien.

Kristrún syntyi Reykjavíkissä. Hän opiskeli taloustiedettä Islannin yliopistossa ja valmistui kandidaatiksi vuonna 2011. Vuonna 2014 hän suoritti taloustieteen maisterintutkinnon Bostonin yliopistossa ja vuonna 2016 taloustieteen ja kansainvälisen rahoituksen maisterintutkinnon Yalen yliopistossa. Opiskeluaikanaan hän työskenteli Islannin keskuspankissa vuosina 2009–2010. Vuosina 2011–2012 hän työskenteli Arion bankilla ja vuosina 2013–2014 toimittajana Viðskiptablaðiðilla. Vuosina 2015–2017 hän työskenteli Morgan Stanleyllä New Yorkissa ja Lontoossa. Vuosina 2018–2020 hän toimi opettajana Islannin yliopiston taloustieteellisessä tiedekunnassa. Vuosina 2018–2021 hän toimi Kvika bankin pääekonomistina. Vuoden 2021 parlamenttivaaleissa hänet valittiin Alþingiin Reykjavíkurkjördæmi suður -vaalipiiristä. Vuonna 2022 hänet valittiin Sosiaalidemokraattisen liiton puheenjohtajaksi.

## Lähteet

## Aiheesta muualla
Brattelin II hallitus

**Brattelin II hallitus** oli Norjan hallitus 16. lokakuuta 1973 – 15. tammikuuta 1976. Se oli Työväenpuolueen muodostama vähemmistöhallitus.
## Ministerit
**Pääministeri**
* Trygve Bratteli
**Ulkoministeri**
* Knut Frydenlund
**Maatalousministeri**
* Thorstein Treholt
**Oikeusministeri**
* Inger Louise Valle
**Valtiovarainministeri**
* Per Kleppe
**Kirkko- ja opetusministeri**
* Bjartmar Gjerde
**Puolustusministeri**
* Alv Jakob Fostervoll
**Ulkomaankauppa- ja merenkulkuministeri**
* Jens Evensen 16.10.1973–27.9.1974
* Einar Magnussen 27.9.1974–15.1.1976
**Merioikeusministeri**
* Jens Evensen 27.9.1974–15.1.1976
**Elinkeinoministeri**
* Ingvald Ulveseth
**Kuluttaja- ja hallintoministeri**
* Odd Sagør
**Liikenne- ja viestintäministeri**
* Annemarie Lorentzen
**Kalastusministeri**
* Eivind Bolle
**Kunta- ja työministeri**
* Leif Aune
**Sosiaaliministeri**
* Sonja Ludvigsen 16.10.1973–16.4.1974
* Tor Halvorsen 16.4.1974–15.1.1976
**Ympäristöministeri**
* Tor Halvorsen 16.10.1973–6.9.1974
* Gro Harlem Brundtland 6.9.1974–15.1.1976

## Lähteet
Thorstein Treholt

**Thorstein Treholt** (13. huhtikuuta 1911 Skoger – 17. maaliskuuta 1993) oli norjalainen työväenpuolueen poliitikko. Hän istui suurkäräjillä vuosina 1958–1977 ja toimi Norjan maatalousministerinä 1971–1972 sekä 1973–1976. Vuosina 1976–1982 hän oli Opplandin maaherra.

Treholtin poika, virkamies Arne Treholt, tuomittiin vuonna 1985 vakoilusta Neuvostoliiton ja Irakin hyväksi.
## Lähteet

## Aiheesta muualla
* ''Thorstein Treholt'' Norjan suurkäräjien verkkosivuilla
Østlandets Blad

**Østlandets Blad** (vuosina 1908–1919 *Øieren*) on norjalainen vuonna 1908 perustettu paikallislehti, jonka toimitus on Skissä. Lehti ilmestyy kolmesti viikossa ja kuuluu Amedia-konserniin.
## Lähteet

## Aiheesta muualla
* Lehden verkkosivut
Betty Boothroyd

**Betty Boothroyd** (8. lokakuuta 1929 Dewsbury, Länsi-Yorkshire, Britannia – 26. helmikuuta 2023 Cambridge, Britannia) oli brittiläinen poliitikko, joka toimi Yhdistyneen kuningaskunnan alahuoneen puhemiehenä vuosina 1992–2000. Tätä ennen hän istui alahuoneessa työväenpuolueen kansanedustajana. Vuonna 2001 hänet aateloitiin paronittareksi ja nimitettiin ylähuoneeseen.

Boothroyd syntyi Dewsburyssä Länsi-Yorkshiressä. Hänen vanhempansa olivat tekstiilityöläisiä. Hän työskenteli tanssijana, mutta joutui lopettamaan tanssiuransa jalkatulehduksen takia. Sittemmin hän toimi työväenpuolueen kansanedustajien Barbara Castlen ja Geoffrey de Freitasin sihteerinä ja matkusti Yhdysvaltoihin kampanjoidakseen John F. Kennedyn presidentinvaalikampanjassa. Myöhemmin hän työskenteli useiden korkea-arvoisten työväenpuolueen poliitikkojen sihteerinä ja avustajana. Vuosina 1958–1968 hän istui Lontoon Hammersmithin hallintopiirin valtuustossa.

Ennen valintaansa alahuoneeseen vuonna 1973 West Bromwichin vaalipiirissä käydyssä täytevaalissa Boothroyd oli pyrkinyt alahuoneeseen neljästi vuosina 1957, 1959, 1968 ja 1970. Vuosina 1974–1975 hän toimi apulaiswhipinä valtiovarainministeriössä. Vuosina 1975–1977 hän istui Euroopan parlamentissa. Vuosina 1981–1987 hän istui työväenpuolueen puoluehallituksessa.

Bernard Weatherillin tultua valituksi alahuoneen puhemieheksi vuonna 1987 Boothroyd valittin 1. varapuhemieheksi. Vuonna 1992 hänet valittiin alahuoneen ensimmäiseksi naispuoliseksi puhemieheksi. Vuonna 2000 hän erosi puhemiehen virasta ja alahuoneesta. Perinteen mukaisesti hänet aateloitiin paronittareksi ja nimitettiin ylähuoneeseen vuonna 2001. Vuonna 2005 hänet lyötiin Ansioritarikunnan jäseneksi.

Boothroyd kuoli Cambridgessä Addenbrooken sairaalassa 26. helmikuuta 2023. 

## Lähteet
Ásta Júlía Grímsdóttir

**Ásta Júlía Grímsdóttir** (s. 2001) on islantilainen koripalloilija. Ásta Júlía 23. syyskuuta 2020 allekirjoitti kaksivuotisen sopimuksen koripalloseura Valurin kanssa.

## Elämä
Ásta Júlían vanhemmat ovat Alþingin jäsen Helga Vala Helgadóttir ja Grímur Atlason.

## Lähteet
Helga Vala Helgadóttir

**Helga Vala Helgadóttir** (s. 14. maaliskuuta 1972) on islantilainen sosiaalidemokraattista liittoa edustava poliitikko, joka toimi kansanedustajana Alþingissä vuosina 2017–2023.

Helga Vala syntyi Reykjavíkissä. Hän valmistui vuonna 1998 näyttelijäksi Islannin teatterikoulusta, minkä jälkeen hän työskenteli näyttelijänä sekä media-alalla. Vuonna 2009 hän valmistui oikeustieteen kandidaatiksi Reykjavíkin yliopistosta, ja vuonna 2011 hän valmistui oikeustieteen maisteriksi ja sai asianajajaluvan, minkä jälkeen hän työskenteli lakimiehenä. Lakimiehen työssään hän erikoistui maahanmuuttajien ja perheiden asioihin. Hän on auttanut myös perhe- ja seksuaaliväkivallanuhreja. Vuosina 2008–2010 hän toimi sosiaalidemokraattisen liiton Reykjavíkin paikallisyhdistyksen puheenjohtajana. Vuosina 2012–2013 hän toimi valtiosääntöoikeuden opettajana Reykjavíkin yliopistossa. Vuoden 2017 parlamenttivaaleissa hänet valittiin Alþingiin Reykjavíkurkjördæmi norður -vaalipiiristä. Vuosina 2017–2019 hän toimi Alþingin perustuslaki- ja valvontavaliokunnan puheenjohtajana ja vuosina 2019–2021 hyvinvointivaliokunnan puheenjohtajana. Vuosina 2021–2022 hän toimi puolueen parlamenttiryhmän puheenjohtajana.

Helga Vala erosi Alþingistä syyskuussa 2023. Hänen tilalleen nousi Dagbjört Hákonardóttir.

## Yksityiselämä
Helga on naimisissa Grímur Atlasonin kanssa. Heillä on neljä lasta. Koripalloilija Ásta Júlía Grímsdóttir on heidän tyttärensä.

## Lähteet
Kymen Charterline

**Kymen Charterline Oy** (lyhenne KCL) on vuonna 1996 perustettu linja-autoalan yritys, jonka kotipaikkana on Kouvola. Kymen Charterlinen päävarikko sijaitsee Kouvolan Valkealassa. Muut toimipisteet ja varikot sijaitsevat Lappeenrannassa, Haminassa, Kotkassa, Kuopiossa, Järvenpäässä sekä pääkaupunkiseudun alueella.

Kymen Charterline ajaa tilaus- ja matkailuliikennettä, vakiovuoroja Etelä-Karjalassa ja Kymenlaaksossa. Yhtiö hoitaa nykyään lähes kokonaan Kouvolan kaupungin kilpailuttamaa joukkoliikennettä.

Vuonna 2024 yritys työllisti 39 henkilöä.

## Lähteet
Patterinmäen raitiotunneli

**Patterinmäen raitiotunneli** on pikaraitiotie Raide-Jokeria varten rakennettu tunneli Helsingissä. Se alittaa Patterinmäen Pajamäen osa-alueella Pitäjänmäessä. Idässä tunneli alkaa Pitäjänmäentien ja Pajamäentien risteyksestä, ja lännessä se päättyy Arinatien eteläpuolelle. Kaksiraiteisen tunnelin pituus on 300 metriä, josta betonitunnelia on yhteensä 70 metriä. Tunnelin korkeus on 8 metriä ja leveys 11,5 metriä.

Tunneli louhittiin epätavalliseen tapaan valmiiksi ennen kuin suuaukot olivat valmiit. Louhinta aloitettiin sivusuunnassa viereisen hiekkasiilon kautta.

## Tekniikkaa
Tunnelissa on hahmontunnistusjärjestelmä, joka varmistaa, ettei tunneliin eksy esimerkiksi eläimiä. Jos järjestelmä tunnistaa vieraan hahmon, liikenteenohjauskeskus saa siitä ilmoituksen ja turvallisuussyistä joutuu keskeyttämään tunnelin liikenteen. 

Tunnelin eteläreunassa on toinen, pienempi tunneli, joka toimii pelastautumisreittinä.

## Lähteet

## Aiheesta muualla
* Video matkasta tunnelin päästä päähän (YouTube)
* Miksi Raide-Jokeri kulkee Patterimäen läpi?
Ykkösen kausi 2023

**Ykkösen kausi 2023** on Suomen jalkapallon toiseksi korkeimman sarjatason Ykkösen 51. kausi. Sarjassa on mukana 12 joukkuetta.

Sarjassa pelataan kaksinkertainen runkosarja, jonka jälkeen sarja jakautuu yksinkertaisina sarjoina pelattaviin kuuden joukkueen ylempään jatkosarjaan ja kuuden joukkueen alempaan jatkosarjaan. Runkosarjan pisteet tulevat mukaan jatkosarjoihin. 

Ylemmän jatkosarjan voittaja nousee suoraan Veikkausliigaan. Sijoille kolme ja neljä sijoittuvat joukkueet pelaavat kolmanneksi sijoittuneen kotikentällä yksiosaisen karsintaottelun, jonka voittaja pelaa ylemmän jatkosarjan toiseksi sijoittuneen kanssa yksiosaisen karsintaottelun toiseksi sijoittuneen kotikentällä. Ottelun voittaja etenee kaksiosaiseen nousukarsintaan Veikkausliigan sijalle 11 sijoittuneen kanssa. 

Alemman jatkosarjan kolme viimeistä putoaa suoraan uuteen Ykköseen, joka sarjajärjestelmäuudistuksen myötä perustetaan Kakkosen ja Ykkösliigaksi muuttuvan vanhan Ykkösen väliin.

## Joukkueet

## Sarjataulukko

## Ottelut
### Runkosarja

### Ylempi jatkosarja

### Alempi jatkosarja

## Kuukauden pelaajat

## Kauden jälkeiset ottelut
### Karsinta Liigakarsinnasta 1

### Karsinta Liigakarsinnasta 2

## Tilastot

### Maalipörssi

**18 maalia**
*  Joakim Latonen (Gnistan

**13 maalia**
*  Antti Ulmanen (HIFK)

**11 maalia**
*  Eero Markkanen (Gnistan)

**10 maalia**
*  Kristian Yli-Hietanen (KäPa)
*  Enoch Banza (JäPS)
*  Jesse Huhtala (SalPa)
*  Stanislav Efimov (EIF)
*  Santeri Stenius (MP)

**9 maalia**
*  Alhaji Gero (TP) 
*  Kasper Hämäläinen (TPS)

**8 maalia**
*  Oskar Pihlaja (JJK Jyväskylä)
* / Joslyn Luyeye-Lutumba (MP)

**7 maalia**
* / Albijon Muzaci (SalPa)
*  Miro Turunen (SJK Akatemia)
*  Kasper Paananen (SJK Akatemia)
*  Roope Huhtala (KäPa)
*  Abdoulaye Kanté (EIF)
*  Momodou Sarr (Gnistan)

**6 maalia**
*  Juuso Liukkonen (KPV)
*  Artur Atarah (SJK Akatemia)
*  Sergei Eremenko (FF Jaro)
*  Justus Holopainen (JäPS)

**Viisi maalia**
*  Tiemoko Fofana (EIF)
*  Weslen Junior (SJK Akatemia)
*  Robin Saastamoinen (JJK Jyväskylä)
*  Eemeli Honkola (SJK Akatemia)
*  Hussein Mohamed (JäPS)
*  Marius Söderbäck (KäPa)
*  Riku Riski (TPS)
*  Torfiq Ali-Abubakar (TPS
*  Herkko Kuosa (JäPS)
*  Roope Pyyskänen (SalPa)
*  Väinö Vehkonen (MP)
*  Jim Myrevik (FF Jaro)

**Neljä maalia**
*  Oke Akpoveta (KPV)
*  Noah Lundström (EIF)
*  Babacar Fati (SJK Akatemia)
*  Salomo Ojala (EIF)
*  David Carty (FF Jaro)
*  Erikson Carlos (HIFK)
*  Guillermo Sotelo (FF Jaro)
*  Mosawer Ahadi (HIFK)
*  Jeannot Esua (EIF)
*  Thomas Lahdensuo (KäPa)
*  Joni Remesaho (FF Jaro)
*  Joonas Meura (SalPa)
*  Oliver Günes (SJK Akatemia)

### Paras pelaaja
Jalkapallon Pelaajayhdistys valitsi vuoden 2023 Ykkösen parhaan pelaajan pelaajien oman äänestyksen perusteella:

*Vuoden paras pelaaja: Joakim Latonen Gnistan
*Vuoden maalivahti: Ramilson Almeida da Silva EIF
*Vuoden puolustaja: Esua Jeannot EIF
*Vuoden keskikenttäpelaaja: Kasper Hämäläinen TPS
*Vuoden hyökkääjä: Joakim Latonen Gnistan

## Lähteet
Matti Taskila

**Matti Taskila**  (2. syyskuuta 1955 Vihanti – 2. maaliskuuta 2023 Kannus) oli suomalainen lestadiolaisvaikuttaja ja paikallispoliitikko Kannuksessa. Taskila teki päivätyönsä opetusalalla, toimien opettajana ja rehtorina. Taskila toimi myös muun muassa Kannuksen kaupunginvaltuutettuna ja Kannuksen seurakunnan kirkkovaltuutettuna. Taskila toimi Suomen Rauhanyhdistysten Keskusyhdistyksen SRK:n johtokunnan puheenjohtajana vuosina 2017–2022 ja johtokunnan hallituksessa vuodesta 2004 lähtien.

Taskila oli myös liikkeen maallikkosaarnaaja. Hän toimi Reisjärven kristillisen opiston hallinnossa johtokunnan puheenjohtajana. Taskila toimi myös Suomen evankelis-luterilaisen kirkon kirkolliskokousedustajana vuodesta 2016 lähtien.

## Lähteet
Hannibal Buress

**Hannibal Amir Buress** (s. 4. helmikuuta 1983, Chicago, Illinois, Yhdysvallat) on yhdysvaltalainen koomikko, näyttelijä ja käsikirjoittaja.

## Bill Cosby -kohu

Lokakuussa 2014 Buress kutsui koomikko Bill Cosbya raiskaajaksi. Tämä kiinnitti median ja yleisön huomion Cosbyn seksuaalirikosepäilyihin, sai joukon uusia todistajia kertomaan Cosbyn teoista ja johti osaltaan Cosbyn tuomitsemiseen oikeudessa huhtikuussa 2018.

## Filmografia

### Elokuvat

### Televisiosarjat

## Lähteet

## Aiheesta muualla

* Virallinen sivusto
* Virallinen YouTube-kanava
* 
*
Newtonilainen fluidi

**Newtonilainen fluidi** tarkoittaa nesteitä ja kaasuja, joiden leikkausjännitys ja leikkausnopeus ovat suoraan verrannollisia virtauksen aikana.

Newtonilaiset fluidimallit kuvaavat varsin tarkasti esimerkiksi veden, etanolin ja glyserolin käyttäytymistä. Leikkausjännityksen ja -nopeuden suhdetta kutsutaan myös viskositeetiksi, joka kuvaa näin fluidin paksuutta ja kykyä vastustaa virtaamista. Leikkausjännityksellä tarkoitetaan sitä painetta, jonka samaan suuntaan kulkevat fluidikerrokset aiheuttavat toisiinsa kitkavoimien seurauksena, ja leikkausnopeus kuvaa fluidikerroksen virtausnopeutta suhteutettuna sen etäisyyteen seuraavasta fluidikerroksesta. Ei-newtonilaisten fluidien viskositeetti voi siis päinvastoin riippua leikkausjännityksestä ja -nopeudesta eli esimerkiksi vastustaa virtaamista enemmän (paksuuntua) siihen kohdistuvan voiman kasvaessa.

## Lähteet
Sofia Torvalds

**Sofia Torvalds** (s. 1970) on suomenruotsalainen toimittaja, joka työskentelee Kyrkpressenissä. Hän on kirjoittanut myös monia kirjoja.

## Yksityiselämä
Torvalds on naimisissa ja hänellä on kolme lasta.

## Kirjallinen tuotanto
* Hungrig. En bok om ätstörningar och föräldraskap (2013)
* Bliv du hos mig (2016)
Lähde:

## Lähteet
Valdemar Åkerlund

**Valdemar Eino "Valtsu" Åkerlund** on kuvitteellinen hahmo Yle TV2:n tuottamassa *[[Maalaiskomedia]]*-televisiosarjassa. Häntä kutsutaan enimmäkseen lempinimellä Valtsu. Hahmo on mukana sarjan kaikilla neljällä tuotantokaudella.

Alussa Valtsu on *Maalaiskomedia*-kokonaisuuden tärkeimmän antagonistin Urmas Hakkaraisen leivissä. Sarjan protagonisti Pauli Antero Turpeinen palkkaa hänet pian asennusyrityksensä työntekijäksi, mistä Urmas suivaantuu. Valtsulla on kokemusta autoista, sillä hän on työskennellyt Volvon tehtailla Ruotsissa kokoonpanijana.

Valtsu on sivuhahmo, joka kommentoi päähahmojen sanomisia ja tekemisiä. Hänen elämänasenteensa on melko rento, eikä hän juuri hötkyile. Hän asuu naimattomana Turpeisen huoltamon sivurakennuksessa.

*Maalaiskomedian* toisella tuotantokaudella *[[Peräkamaripojat]]* Valtsu on yksi peräkamaripojista, mutta hän ei saa ketään tarjolla olevista naisista, sillä kauppiaan poika Late, Fräntilän Oskari ja kanttori Piiparinen nappaavat nämä. Valtsun merkittävä tehtävä *Peräkamaripoikien* juonen kannalta on hidastaa Oskarin lähtöä Kuusniemeltä Veera Kedon toivomuksesta.

Kolmannella tuotantokaudella *[[Mooseksen perintö]]* Valtsu jatkaa Turpeisen työntekijänä, nyt myös Turpeisen kuljetusyrityksen taksikuskina. Tarinaan tulee mukaan nuori, vaaleahiuksinen peruskoulun opettaja Eija (Liisa Peltonen), joka hiljalleen ihastuu Valtsuun. Suhde ei kuitenkaan etene, sillä Eija lähtee opiskelemaan lääketiedettä. Neljännellä tuotantokaudella *[[Turvetta ja timantteja]]* Eija toimii Kuusniemen terveyskeskuslääkärinä, ja Valtsun suhde tähän alkaa jälleen lämmetä.

Valtsun ensimmäinen tulkitsija on Kari Manninen. Valtsua on näytellyt kesäteatterissa mm. Juha Vilkki. Sittemmin Valtsua on näytelty kesäteatterien *Maalaiskomedia*-tuotannoissa, muun muassa Pyynikillä ja Jämsässä.

## Lähteet
Ylijärvi (Lappeenranta)

**Ylijärvi** on suurelta osin kulttuurimaiseman reunustama järvi Lappeenrannassa Etelä-Karjalassa. Sen pinta-ala on 73 hehtaaria. Etäisyys Lappeenrannan keskustasta on 36 kilometriä etelälounaaseen.

## Maantiede
Ylijärven ulottuvuus kaakosta luoteeseen on 3,15 kilometriä. Järvi kapenee kohti luodetta, ja sen eteläosa jakautuu Parkonlahteen ja Jokimiehenlahteen. Ylijärven eteläosa on pohjoisosaa syvempi, mutta lahdet ovat matalia. Noin viidesosa järvestä on vähintään kymmenen metriä syvä.

Ylijärven ainoa saari on sen eteläosassa sijaitseva noin kahden aarin laajuinen luoto. Järven pohjoispuolella levittäytyy Ylijärven kylän maalaismaisema, jonka halki kulkee yhdystie 14780. Järven länsipuolella kohoaa Ilovuori, jonka laki on yli 70 metriä merenpinnan yläpuolella eli yli 40 metriä järvenpintaa korkeammalla.

Ylijärven luoteisosaan virtaa tulouoma 1,3 kilometrin päästä luoteesta Ottojärvestä (45,1 metriä mpy). Ylijärven luusua sijaitsee altaan kaakkoiskulmassa, josta sen vedet laskevat Jokimiehenjokea kaakkoon Husujärveen (29,7 metriä mpy).

Ylijärven vesitilavuus on 3&nbsp;721&nbsp;000 kuutiometriä.

Ylijärvi (86.003.1.009) kuuluu Kaltonjoen valuma-alueeseen (86.003), joka on kolmannen jakovaiheen vesistö Venäjän raja-alueen vesistössä (86). Toinen jakovaihe on Alajoen alue (06.01). Kaltonjoen valuma-alueella on viisitoista vähintään hehtaarin laajuista vakavettä, joista laajimmat ovat Ottojärvi, Ylijärvi ja Husujärvi.

## Lähteet
Jelena Nikolić

**Jelena Nikolić-Nenadić** (; s. 13. huhtikuuta 1982 Belgrad) on serbialainen lentopalloilija ja olympiamitalisti.

Nikolić kuului Serbian naisten lentopallomaajoukkueeseen vuoden 2008 olympialaisissa Pekingissä ja vuoden 2016 olympialaisissa Rio de Janeirossa. Joukkue sijoittui viidenneksi 2008 ja saavutti hopeaa 2016. MM-kilpailuissa Nikolić edusti Serbia-Montenegroa ja saavutti pronssia 2006. EM-kilpailuissa hän saavutti hopeaa 2007, kultaa 2011 ja pronssia 2015. Euroopan kisoissa hän kuului pronssia saavuttaneeseen joukkueeseen 2015.

## Lähteet

## Aiheesta muualla

*
Bazainville

**Bazainville** on kunta Ranskassa Yvelinesin departementissa Île-de-Francen alueella. Se sijaitsee noin 57 km Pariisista länteen.

Kunnan keskustassa on Saint-Nicolasin kirkko. Se oli ennen 1800-lukua luostarikirkko. Luostari muutettiin yksityisasunnoksi 1800-luvulla, ja lopulta se purettiin vuonna 1944. Luostarin paikalle rakennettiin uusia rakennuksia, mutta luostarin puutarha on edelleen olemassa.

## Lähteet

## Aiheesta muualla
Cities: Skylines II

**Cities: Skylines II** on Colossal Orderin ja Iceflake Studiosin kehittämä ja Paradox Interactiven julkaisema kaupunginrakennuspeli ja jatko-osa vuoden 2015 *ille*. Peli julkaistiin 24. lokakuuta 2023 Microsoft Windowsille. Se oli tarkoitus julkaista PlayStation 5:lle ja Xbox Series X/S:lle keväällä 2024, ja sittemmin ajankohta siirrettiin lokakuuhun 2024. Konsoliversio kuitenkin hyllytettiin, sillä se ei saavuttanut suorituskykyyn liittyviä tavoitteita.

*Cities: Skylines II* paljastettiin alun perin maaliskuussa 2023. 

## Kehitys
Pelin kehittäjä on suomalainen Colossal Order, jonka edellistä peliä on myyty yli 12 miljoonaa kappaletta ja on laajennettu useilla lisäosilla. *Cities: Skylines II:ssa* kaupunki voi olla laajempi kuin ennen.
Jatko-osaa varten kehittäjät tutkivat peliyhteisön tekemiä modeja ensimmäiseen osaan ja tekivät huomion, että monet luovat ensin tiet kaupunkiin. Tämän johdosta kehittäjät panostivat teiden luomiseen.

Julkaisun jälkeen julkisuudessa kiinnitettiin huomiota pelin suorituskykyongelmiin, jotka kehittäjät ovat myöntäneet. Pelin suorituskykyä on myös tutkittu muiden tahojen toimesta.

Haastattelussa kehittäjät kertovat, että peli aloitettiin puhtaalta pöydältä sarjan ensimmäisen pelin julkaisun jälkeen. Tavoitteena oli peli, joka kestäisi vuosikymmenen ja ensimmäinen ei ollut teknisesti mestariteos. Toiseen osaan haluttiin käyttää uusinta tekniikkaa ja rakentaa kaikki uudestaan. Useiden vaikeuksien ja teknisten ongelmien vuoksi toinen peli on lähes kolme vuotta myöhässä suunnitellusta. Tavoitteena oli julkaista peli samaan aikaan kaikilla tuetuilla alustoilla ja tukea modausta, mutta nämä lykättiin myöhempään päivitykseen. Toisen osan kehitys aloitettin kun näytti lupaavalta, että on uutta tekniikkaa pelin tukemiseen ja että voi rakentaa suurempia kaupunkeja. Työkalut ja simulaation laatu ovat parantuneet ensimmäisestä pelistä, joka oli toisinaan tekniikan ja alussa tehtyjen päätöksien rajoittama.

### Päivitykset
Modaustuki ja karttaeditori julkaistiin päivitysversiossa 1.1.0f1. Aiemmasta osasta tutun Steam Workshop -tuen sijaan pelissä on Paradox Mods -palvelun tuki.

Kesäkuussa 2024 Colossal Order kertoi pelin talousmallin päivityksestä. ”Economy 2.0” on suuri muutos, joka muun muassa muuttaa korkeiden vuokrien käsittelyä pelissä.

## Vastaanotto
Game Informerin arvostelussa peli sai arvosanaksi 7.5/10. Peliä kutsuttiin kunnianhimoiseksi, mutta pelin suorituskykyongelmat haittaavat pelikokemusta. Pelinkehittäjä Colossal Order ilmoitti seuraavana päivänä, että peliin tullaan tekemään tulevaisuudessa pieniä ja isoja suorituskykyä parantavia päivityksiä. Tavoitteena on saavuttaa tasainen 30 fps kuvataajuus eri tehoisilla tietokoneilla.

Peliä pelasi Steam-alustalla julkaisupäivänä enimmillään liki 105 tuhatta henkilöä samanaikaisesti. Peli oli 24. lokakuuta Suomen Steamin myydyin peli.

Heinäkuun 2024 alussa pelillä oli noin 41&nbsp;000 arvostelua Steamissa. Niistä 52&nbsp;% on myönteisiä ja loput negatiivisia. Arvosteluiden mukaan peliä on hauska pelata ja sen päivitykset ovat parantaneet pelikokemusta, mutta pelissä on kuitenkin bugeja ja muita ongelmia.

## Lähteet